Diari Oficial de la Generalitat Valenciana


Sumari del DOGV 2982, del 30-04-1997 (1997/7193)

ORDRE de 15 d'abril de 1997, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals als municipis, mancomunitats i entitats locals menors de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2982

Data del DOGV
:   30-04-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7193


Data del document
:   15-04-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 15 d'abril de 1997, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals als municipis, mancomunitats i entitats locals menors de la Comunitat Valenciana.   
Preàmbul  
Els municipis, mancomunitats i entitats locals menors de la Comunitat Valenciana, en l'exercici de les seues competències, podran realitzar obres que tenen com a finalitat la millora i l'adequació de camins rurals.  
Atès el benefici que es deriva d'aquestes obres per a l'agricultura del conjunt de municipis, mancomunitats i entitats locals menors, i a causa del caràcter d'aquestes, la Conselleria d'Agricultura, Pesca i Alimentació té establerta una línia de subvencions destinada a facilitar-ne l'execució.  
En virtut i en ús de les facultats que tinc atribuïdes,  
Ordene  
Article 1  
Les obres subvencionables seran les de camins rurals.  
A fi d'atendre les demandes d'infraestructura agrària per part dels municipis, mancomunitats i entitats locals menors, pel que fa a l'execució de les obres corresponents, aquestes seran subvencionades per la Conselleria d'Agricultura, Pesca i Alimentació a càrrec del capítol 7, secció 12, programa 531.10. Estructures Agràries i Desenvolupament Rural, i línia 170, obres i serveis d'infraestructura agrària a municipis, amb un import global màxim de 529.862.994 de pessetes.  
Els municipis, mancomunitats i entitats locals menors podran sol·licitar una obra, amb una inversió màxima de pressupost d'execució material de 4.000.000 de pessetes.  
Article 2  
La sol·licitud de l'obra haurà d'anar acompanyada de la corresponent memòria valorada, d'acord amb la Llei de Pressupostos de 1997, i del programa d'actuació d'execució d'obra. Hauran de constar les dades a les quals fan referència els models que es reprodueixen en l'annex II.  
Amb les limitacions pressupostàries determinades en l'article 1 d'aquesta ordre, la subvenció que es concedirà arribarà fins el 40% del pressupost total aprovat. L'import que cal pagar al beneficiari es determinarà aplicant el percentatge indicat al cost real de la inversió (exclòs l'IVA) efectivament realitzada, acreditat per mitjà d'un certificat d'obra signat pel tècnic director i aprovat per l'òrgan competent de l'entitat local. Si s'escau una baixa en la contractació i l'import pagat pel beneficiari és inferior, de la mateixa manera i en la mateixa proporció, aquesta baixa es reflectirà en la subvenció que s'ha de pagar.  
En el supòsit que el conjunt de sol·licituds de subvenció represente una quantitat que supere l'import global màxim de la línia pressupostària corresponent, la Conselleria d'Agricultura, Pesca i Alimentació procedirà a la valoració de les sol·licituds d'acord amb la importància de la superfície de cultiu (entesa com a relació entre la superfície de cultiu i la superfície total del terme o municipi), amb la menor grandària de la població i amb la circumstància de no haver percebut subvenció d'aquesta línia en els dos anys anteriors a la publicació d'aquesta ordre, sense que cap dels criteris anteriors siga absolutament excloent.  
Article 3  
1. Els pressupostos presentats pels ens locals sol·licitants podran ser corregits quan els preus unitaris de cada unitat d'obra siguen superiors al màxim establert per la Conselleria d'Agricultura, Pesca i Alimentació, d'acord amb el barem que figura en l'annex I d'aquesta ordre.  
2. Qualsevol modificació necessària durant el procés d'execució de les obres que figuren en la memòria valorada o projecte es posarà en coneixement de la Direcció General de Regadius i Estructures Agràries per escrit, per a la seua aprovació.  
Article 4  
1. Els municipis, mancomunitats i entitats locals menors hauran de presentar les corresponents sol·licituds de subvenció a les direccions territorials de la Conselleria d'Agricultura, Pesca i Alimentació en el termini de 30 dies des de l'entrada en vigor d'aquesta ordre, i es formalitzaran en els impresos oficials que facilitaran les direccions territorials i els serveis centrals de la Conselleria d'Agricultura, Pesca i Alimentació, i s'hi acompanyaran els documents que s'indica en l'annex II.  
Tot això, sense perjudici del que es disposa en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
2. Els ajuntaments corresponents certificaran el nombre d'habitants de les entitats locals menors.  
Article 5  
El termini màxim per a resoldre les sol·licituds que es formulen serà de tres mesos comptadors des de la data de finalització del termini de presentació de les sol·licituds. Transcorregut aquest termini sense que s'haja dictat una resolució, s'entendrà que les sol·licituds han estat desestimades.  
La resolució, expressa o presumpta, posa fi a la via administrativa, sense que contra ella procedisca recurs administratiu ordinari.  
En el supòsit que la quantia de la subvenció o el termini disponible per a l'execució no permeta a la corporació beneficiària escometre efectivament l'execució esmentada, aquest òrgan podrà renunciar a l'acord dictat en favor seu en el termini improrrogable de deu dies hàbils, comptadors des de la recepció de la notificació d'aquest acord; en aquest cas, la Conselleria d'Agricultura, Pesca i Alimentació efectuarà les gestions necessàries per alliberar el crèdit disposat.  
Article 6  
1. Les obres que han sigut objecte de subvenció hauran de ser degudament senyalitzades, d'acord amb el que dispose amb aquesta finalitat la Direcció General de Regadius i Estructures Agràries.  
2. L'inici de les obres es comunicarà per escrit a les direccions territorials corresponents.  
Article 7  
1. L'entitat peticionària, una vegada acabada l'obra de què es tracte, haurà d'enviar la corresponent certificació final d'obra als serveis territorials corresponents, subscrita pel tècnic municipal i degudament aprovada per l'òrgan de govern competent de l'entitat local, a l'efecte de procedir al pagament de la subvenció.  
2. A fi de garantir el pagament de les subvencions durant l'exercici econòmic de 1997, les certificacions finals d'obres degudament aprovades per l'òrgan competent de l'entitat local a què fa referència l'apartat anterior s'hauran de formalitzar en el moment de l'acabament i, en qualsevol cas, abans del dia 31 d'octubre de 1997. La no presentació d'aquesta certificació final o la presentació amb posterioritat a aquesta data (31 d'octubre de 1997) donarà lloc a la pèrdua de la subvenció.   
3. Les certificacions finals d'obra i les seues relacions valorades es presentaran d'acord amb el model que figura en l'annex II d'aquesta ordre.  
4. La Conselleria d'Agricultura, Pesca i Alimentació es reserva el dret de realitzar les inspeccions tècniques i administratives que considere necessàries a fi de comprovar la correcta execució de les obres subvencionades.  
Article 8  
Els beneficiaris de les subvencions aprovades hauran de complir en tots els casos els requisits que s'establiran a l'efecte en la Llei de Pressupostos de la Generalitat Valenciana per a 1997 i en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
Disposició derogatòria  
Quan entrarà en vigor aquesta ordre quedaran derogades totes les normes de rang igual o inferior en tot allò que s'opose al que s'estableix en aquesta i, expressament, l'Ordre de 18 d'abril de 1996, de la Conselleria d'Agricultura i Medi Ambient.  
Disposicions finals  
Primera  
Es faculta la Direcció General de Regadius i Estructures Agràries perquè adopte les disposicions necessàries per al desenvolupament i l'execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 d'abril de 1997  
La consellera d'Agricultura, Pesca i Alimentació,  
MARIA ÀNGELS RAMÓN-LLIN I MARTÍNEZ  
Annex I  
Relació de preus d'unitats d'obra  
Els preus màxims de les unitats d'obra que s'ha d'aplicar, a fi de determinar el pressupost màxim de les obres objecte de subvenció a las que es fa referència en l'article quart d'aquesta ordre, són els que figuren en la relació adjunta.  
Mòduls de costos màxims que cal auxiliar en els expedients de millora d'infraestructura agrària de municipis, mancomunitats i entitats locals menors.  
MOVIMENT DE TERRES  
m3 excavació en desmunt i transport a terraplè a 30 m: 63 PTA  
m3 excavació en desmunt i transport a terraplè a 50 m: 77 PTA  
m3 excavació en desmunt i transport a terraplè a 100 m: 104 PTA  
m3 excavació en desmunt i transport a terraplè a 250 m: 147 PTA  
m3 càrrega amb pala carregadora de terres o materials petris sobre vehicle: 61 PTA  
m3 transport de terra o materials petris amb camió de trabuc inclòs el retorn en buit (D=km recorreguts amb càrrega): 103+18D PTA  
m3 excavació manual en rasa en terreny compacte fins 2 m de profunditat, piconament i paleig: 2.590 PTA  
m3 excavació manual en rasa en terreny de transició fins 2 m de profunditat, piconament i paleig: 4.010 PTA  
m3 excavació mecànica en rasa en terreny compacte per a fonaments i obres de fàbrica: 365 PTA  
m3 excavació mecànica en rasa en terreny de transició per a fonaments i obres de fàbrica: 451 PTA  
m3 excavació en rasa amb compressor en terreny de transició-roca: 697 PTA  
m3 excavació en desmunt i transport a terraplè en terreny de transició fins 40 m : 134 PTA  
m3 excavació en desmunt amb escarificació i transport en terreny roca escarificable fins 40 m : 247 PTA  
CAMINS  
m2 esbrossada, aclarida i transport de la capa vegetal: 11 PTA  
m2 compactació i reg del pla de fundació al 100% p. n.: 32 PTA  
ml repassada, aplanament del camí i obertura de cunetes en terreny de transició: 70 PTA  
m2 formació de caixa: 6 PTA  
m2 escarificat superficial paviments granulars: 6 PTA  
ml neteja de cunetes per ml de camí: 15 PTA  
m3 material granular de 2" compactat al 95% p. m. des de 20 km: 1.400 PTA  
m3 material granular de 1" compactat al 100% p. m. des de 20 km: 1.600 PTA  
m3 macadam posat en obra des de 20 km completament acabat: 2.036 PTA  
m2 reg imprimació amb 1 kg d'emulsió ECI : 36 PTA  
m2 reg adherència amb 0'5 kg emulsió ECR-1 : 25 PTA  
m2 simple tractament superficial amb 13 l de graveta 20/10 i 2,5 kg d'emulsió ECR-2: 122 PTA  
m2 doble tractament superficial, primer amb 13 l graveta 20/10 i 2,5 kg d'emulsió ECR-2, i el segon amb 7 l de graveta 10/5 i 1,7 kg d'emulsió ECR-2: 206 PTA  
m2 triple tractament superficial, primer amb 18 l graveta 25/13 i 3 kg emulsió ECR-2, segon amb 9 l graveta 13/7 i 2 kg emulsió ECR-2 i tercer amb 6 l graveta 6/3 i 1,4 kg emulsió ECR-2: 319 PTA  
m2 aglomerat fred semiobert 5 cm gruix i densitat 2 t/m3 (d-30 km).: 500 PTA  
m2 aglomerat calent de 5 cm de gruix i densitat 2 t/m3 (d-30 km): 525 PTA  
m2 segellat amb 6 l graveta 5/2 i 0,6 kg emulsió ECR-1: 50 PTA  
m2 paviment formigó en massa H-150 15 cm gruix sobre capa grava 15 cm compactada i p. p. de juntes: 1.750 PTA  
m3 formigó H-150 per a soleres fins i tot p.p. de juntes: 10.000 PTA  
ml revestiment cuneta amb formigó H-150 50 cm profunditat, talús interior 2/3, exterior 1/1 i 10 cm gruix amb p.p. de juntes: 2.040 PTA  
CANONADES  
m3 excavació mecànica rases terreny franc: 127 PTA  
m3 excavació mecànica rases terreny de transició: 165 PTA  
m3 excavació mecànica rases amb compressor en terreny de transició-roca:732 PTA  
m3 terraplè compactat amb canonada, transport reg i compactació al 95% p. n.: 114 PTA  
m3 tapament rases i extensió amb terres procedents de l'excavació: 27 PTA  
ml canonada formigó vibropremsat 20 cm f p.p. junta ciment, muntatge i col·locació: 881 PTA  
ml canonada formigó vibropremsat 30 cm f p.p. junta ciment, muntatge i col·locació : 1.080 PTA  
ml canonada formigó vibropremsat 40 cm f p.p. junta ciment, muntatge i col·locació: 1.555 PTA  
ml canonada formigó vibropremsat 50cm f p.p. junta ciment, muntatge i col·locació: 1.965 PTA  
ml canonada formigó vibropremsat 60 cm f p.p. junta ciment, muntatge i col·locació: 2.561 PTA  
ml canonada formigó vibropremsat 70 cm f p.p. junta ciment, muntatge i col·locació: 3.428 PTA  
ml canonada formigó vibropremsat 80 cm f p.p. junta ciment, muntatge i col·locació: 4.006 PTA  
ml canonada formigó vibropremsat 90 cm f p.p. junta ciment, muntatge i col·locació: 4.737 PTA  
ml canonada formigó vibropremsat 100 cm f p.p. junta ciment, muntatge i col·locació: 5.577 PTA  
ml canonada formigó vibropremsat 120 cm f p.p. junta ciment, muntatge i col·locació: 7.109 PTA  
ml canonada formigó vibropremsat 150 cm f p.p. junta ciment, muntatge i col·locació: 12.271 PTA  
FERROS I FORMIGONS  
kg acer corrugat AEH-400 ferrallat i col·locat : 139 PTA  
m2 malla electrosoldada de 150\*150\*6 mm col·locada fins i tot solapes: 414 PTA  
m2 malla electrosoldada de 150\*150\*8 mm col·locada fins i tot solapes: 754 PTA  
m2 malla electrosoldada de 150\*150\*10 mm col·locada fins i tot solapes: 1.194 PTA  
m2 malla electrosoldada de 150\*300\*6 mm col·locada fins i tot solapes.: 312 PTA  
m2 malla electrosoldada de 150\*300\*8 mm col·locada fins i tot solapes.: 562 PTA  
m2 malla electrosoldada de 150\*300\*10 mm col·locada fins i tot solapes: 869 PTA  
m3 formigó vibrat H-125 grava menor de 40 mm (d=15 km): 8.146 PTA  
m3 formigó vibrat H-125 grava menor de 20 mm (d=15 km): 8.296 PTA  
m3 formigó vibrat H-150 grava menor de 40 mm (d=15 km): 8.496 PTA  
m3 formigó vibrat H-150 grava menor de 20 mm (d=15 km): 8.646 PTA  
m3 formigó vibrat H-175 grava menor de 40 mm (d=15 km): 8.846 PTA  
m3 formigó vibrat H-175 grava menor de 20 mm (d=15 km): 8.996 PTA  
ENCOFRATS  
m2 encofrat metàl·lic i desencofrat en sabates i congrenys: 1.467 PTA  
m2 encofrat metàl·lic i desencofrat en murs fins 1,5 m: 1.264 PTA  
m2 encofrat metàl·lic i desencofrat en murs entre 1,5 i 3 m: 2.016 PTA  
m2 encofrat metàl·lic i desencofrat en lloses planes: 2.872 PTA  
DIVERSOS  
m3 demolició llosa formigó amb compressor, retirada i càrrega de runes: 1.900 PTA  
ml vorada prefabricada formigó col·locada: 1.598 PTA  
m2 fàbrica bloc buit formigó e=20 cm: 1.898 PTA  
m2 esquerdejada, posar la filada i remolinar amb morter M-40 (1:6), ciment i sorra de riu: 1.185 PTA  
m3 maçoneria carejada amb morter de ciment 1:5 (d. pied. -20 km): 14.060 PTA  
m3 gabió metàl·lic amb malla de 8 \* 10-16 i 1 m alçària, omplit, cosit i tibat, posat en obra: 6.000 PTA  
Els preus de les unitats d'obra que no figuren en aquesta llista seran els que s'apliquen normalment en les obres executades directament per la pròpia Conselleria d'Agricultura, Pesca i Alimentació.  
Als municipis declarats d'Agricultura de Muntanya, els preus d'aquesta llista s'augmentaran en un 15 %.  
ANNEX II  
Les sol·licituds s'adreçaran a la consellera d'Agricultura, Pesca i Alimentació, acompanyades obligatòriament de la documentació següent:  
a) Sol·licitud d'ajuda econòmica.  
b) Certificats:  
1. Certificat de disponibilitat de terrenys.  
2. Certificat de l'acord de sol·licitud reflectit en acta.  
3. Certificat del fet que l'autor de la memòria valorada / projecte és funcionari o depèn civilment, laboralment o administrativament de l'ens local.  
4. Certificat del nombre d'habitants de l'entitat local menor.  
c) Programa d'actuació d'execució d'obres.  
d) Memòria valorada.  
e) Certificat de l'entitat financera respecte de la titularitat del compte corrent indicat per al pagament de la subvenció.  
f) Les mancomunitats i entitats locals menors hauran d'aportar la documentació que acredite que tenen assumides les competències per a l'execució d'obres i serveis de caràcter rural.  
L'esmentada documentació es presentarà per triplicat per a cadascuna de les obres sol·licitades, a les direccions territorials de la Conselleria d'Agricultura, Pesca i Alimentació, a Alacant, carrer del Professor Manuel Sala, 2; Castelló, carrer d'Herreros, 23; o València, carrer de Gregorio Gea, 27, edifici Pro.  
CERTIFICAT  
L'alcalde/alcaldessa president/presidenta del municipi/mancomunitat/entitat local menor de  
El/La secretari/secretària del municipi/mancomunitat/entitat local menor de  
CERTIFICA:  
Que amb data . . . . . , es va celebrar una sessió del ple del municipi/mancomunitat/entitat local menor (o Comissió de Govern) esmentat, i es van acordar per unanimitat (o majoria) els punts següents:  
1. Sol·licitar a la Conselleria d'Agricultura, Pesca i Alimentació de la Generalitat Valenciana, a l'empara de l'Ordre de 15 d'abril de 1997, de l'esmentada conselleria, l'ajuda corresponent a l'obra següent:  
Denominació de l'obra:. . . . .  
2. Delegar en l'alcalde/alcaldessa president/presidenta de l'esmentat municipi/mancomunitat/entitat local menor la representació per a la firma dels documents necessaris, com també per al cobrament, al seu dia, de les quantitats corresponents a aquestes ajudes.  
3. Que aquest municipi/mancomunitat/entitat local menor disposa dels terrenys i de les autoritzacions necessàries per a l'execució de les obres esmentades.  
4. Que l'autor (o autors) de la memòria valorada de les obres al·ludides és funcionari (o depèn civilment, laboralment o administrativament) d'aquest municipi/mancomunitat/entitat local menor.  
5. El nombre d'habitants de l'entitat local menor és de. . . . . .habitants.  
. . . d . . . . . . . . . . de 1997  
El secretari/La secretària  
Vist i plau  
L'alcalde/president del municipi/mancomunitat/entitat local menor  
PROGRAMA D'ACTUACIÓ D'EXECUCIÓ DE L'OBRA  
Programa d'actuació per a l'execució d'obres d'infraestructura agrària de competència municipal subvencionades a l'empara de l'Ordre de 15 d'abril de 1997, de la Conselleria d'Agricultura, Pesca i Alimentació.  
Municipi/mancomunitat/entitat local menor de.. . . .   
Designació de l'obra:. . . . . . .. . . . . . . . . . .. . . . . . . . . . . . . . . . .  
En cas que l'obra esmentada siga subvencionada per la Conselleria, aquest municipi/mancomunitat/entitat local menor, es compromet a començar l'obra i a executar-la en el termini de. . . . . . mesos o, com a màxim, abans del 31 d'octubre de 1997, d'acord amb les unitats d'obra contemplades en la memòria valorada presentada.  
Qualsevol modificació necessària durant el procés d'execució de les obres que figuren en la memòria valorada es posarà en coneixement de la Direcció General de Regadius i Estructures Agràries per escrit per a l'aprovació.  
MEMÒRIA VALORADA  
La memòria valorada a què fa referència l'article tercer haurà de constar dels apartats següents:  
a) Descripció i justificació de l'obra que cal realitzar. En el supòsit d'obres de camins, murs, canonades, etc. s'hi indicaran les dimensions d'aquests.  
b) Unitats d'obra i preus descompostos. No s'admetran partides alçades no justificades, cost de mà d'obra, cost d'hores de màquina, etc.  
c) Pressupost, mesures de cadascuna de les unitats d'obra i cost de la unitat d'obra.  
d) Pressupost d'execució de l'obra.  
e) Plànol o croquis de situació de l'obra i plànol o croquis delimitat de detalls, necessari per a la definició de l'obra.  
CERTIFICAT DE L'ENTITAT FINANCERA  
El Sr./La Sra.. . . . . . . .. . . . . . . director/a de. . . . . . . . . . . . . ., sucursal de. . . . . .  
CERTIFICA:  
Que el municipi/mancomunitat/entitat local menor de. . . és titular, en aquesta entitat financera, del compte corrent les dades del qual es detallen a continuació:  
Entitat financera :\_\_\_\_\_\_\_\_\_\_\_\_\_\_\_\_\_\_\_\_\_\_\_\_Codi:  
Sucursal ..........:\_\_\_\_\_\_\_\_\_\_\_\_\_\_\_\_\_\_\_\_\_\_\_\_Codi:  
Núm. C/C ..........:  
. . .. de. . .. .de 1997  
CERTIFICACIÓ FINAL D'OBRA AMB RELACIÓ VALORADA  
El Sr./La Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Tècnic/a).  
CERTIFICA:  
Que l'obra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ha estat totalment executada d'acord amb el desglossament per unitats d'obra que figuren en la relació valorada adjunta.  
. . . , . . . . . de . . . . . de 1997  
El tècnic/La tècnica  
APROVACIÓ CERTIFICACIÓ FINAL D'OBRA PER PART DE L'AJUNTAMENT/MANCOMUNITAT/ENTITAT LOCAL MENOR  
El Sr./La Sra. , secretari/a de l'ajuntament/mancomunitat/entitat local menor de   
Designació de l'obra:   
CERTIFICA:  
Que segons consta en el llibre d'actes d'aquest ajuntament/mancomunitat/entitat local menor, amb data es va celebrar la sessió   
d'aquest ajuntament/mancomunitat/entitat local menor, en la qual es va aprovar la certificació final de l'obra i es va pagar aquesta quantitat a càrrec dels pressupostos de l'ajuntament, acollida als beneficis de l'Ordre de 15 d'abril de 1997, de la Conselleria d'Agricultura, Pesca i Alimentació, l'import líquid de la qual puja a la quantitat de (en lletra i xifra): ..... pessetes (.... PTA).  
. . . . . , . . . de . . . . . de 1997  
El secretari/La secretària  
Vist i plau  
L'alcalde/alcaldessa  
Relació valorada  
De l'obra......:\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Adjudicatari ...:\_\_\_\_\_\_\_\_\_\_\_\_\_\_\_\_\_\_\_\_\_\_  
Data licitació :\_\_\_\_\_\_\_\_\_\_\_\_\_\_\_\_  
Data començament ..:\_\_\_\_\_\_\_\_\_\_\_\_\_\_\_\_\_ Data acabament :  
Baixa en subhasta .:\_\_\_\_% Coeficient adjudicació:  
RESUM  
Total execució material ......:\_\_\_\_\_\_\_\_\_\_\_\_\_\_\_\_\_\_PTA  
Import execució per contracta :\_\_\_\_\_\_\_\_\_\_\_\_\_\_\_\_\_\_PTA  
Import líquid executat (coeficient d'adjudicació) .:\_\_\_\_\_\_PTA  
Aquesta relació valorada puja a la quantitat expressada de: (en lletra i xifra):  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pessetes ( \_\_\_ PTA)  
.. . . . , . . . . . . de . . . . . . de 1997  
El tècnic director de les obres